आम आदमी पार्टी प्रदेश में बदलाव के लिए हर बलिदान को तैयार: जयहिंद
आमआदमी पार्टी के प्रदेशाध्यक्ष नवीन जयहिंद ने बुधवार को जिला मुख्यालय स्थित भट्टू रोड पर पार्टी कार्यालय का विधिवत रूप से उद्घाटन किया। इससे पहले उन्होंने अनाज मंडी शैड के नीचे आयोजित कार्यकर्ताओं की बैठक को भी संबोधित किया। फतेहाबाद पहुंचे पार्टी प्रदेशाध्यक्ष का जिलाध्यक्ष रिछपाल सिंह के अलावा वरिष्ठ नेता एडवोकेट धर्मपाल जाखल, कल्याण सिंह, आजाद खान, लक्ष्य गर्ग, सुखविन्द्र गिल, रविन्द्र सिंह, नरेश कुमार, विकास आदि पार्टी पदाधिकारियों ने उनका स्वागत किया।
कार्यकर्ताओं को संबोधित करते हुए नवीन जयहिंद ने कहा कि दिल्ली में आम आदमी पार्टी की सरकार बनने उपरांत पंजाब चुनाव में भी पार्टी बड़ी जीत दर्ज करने जा रही है। उन्होंने कहा कि इसे आम आदमी का पार्टी की नेक सोच से जुड़ाव का नतीजा ही कहेंगे जो देश के प्रधानमंत्री नरेंद्र मोदी से लेकर अन्य सभी स्वार्थ की राजनीति करने वाले दलों के लिए दिल्ली के सीएम अरविंद केजरीवाल सबसे बड़ा सिरदर्द बनते जा रहे हैं। उन्होंने बताया की 10 मार्च तक पूरे हरियाणा में विधानसभा स्तर तक के संगठन का निर्माण कर दिया जाएगा, जिसके बाद सभी कार्यकर्ता हरियाणा के सभी बूथों पर बूथ वीर तैयार करेगी। उन्होंने इस मौके पर ऐसे सभी संगठनों से जो हरियाणा को बदलना चाहते हैं और ऐसे लोग जो हरियाणा से जातिवाद, क्षेत्रवाद और परिवारवाद की राजनीति को खत्म करना चाहते हैं, वे आप से जरूर जुड़ें। हरियाणा में कोई विपक्ष नहीं है।
भाजपा प्रदेशाध्यक्ष आवास का घेराव करेंगे, ढोल बजाएंगे
आमआदमी पार्टी की जिला इकाई 11 मार्च को भाजपा प्रदेशाध्यक्ष सुभाष बराला के टोहाना स्थित आवास का घेराव करके ढोल बजाते हुए पंजाब में भाजपा की हार का जश्न मनाएगी। यह जानकारी आप प्रदेशाध्यक्ष नवीन जयहिंद ने भट्टूरोड स्थित पार्टी कार्यालय में पत्रकारों से बातचीत के दौरान दी। एक सवाल के जवाब में नवीन जयहिंद ने स्पष्ट किया कि पंजाब में चुनाव के सभी पूर्वानुमान आम आदमी पार्टी की सरकार बनने के दावे कर रहे हैं और आप की प्रदेश इकाई अपने-अपने क्षेत्रों में भाजपा विधायकों, मंत्रियों नेताओं के घर पहुंचकर उन्हें ढोल बजाते हुए जीत की बधाई देंगे। यदि आप सरकार नहीं भी बना पाई तो भी संगठन के कार्यकर्ता भाजपा की हार का जश्न 11 मार्च को जरूर मनाएंगे।
फतेहाबाद। आम आदमी पार्टी के कार्यालय का शुभारंभ करते हुए आप नेता नवीन जयहिंद।
hin_Deva awa_Deva hin_Deva hin_Deva hin_Deva hin_Deva